
Р  Е  Ш  Е  Н  И  Е

ЗА ПРОВЕЖДАНЕ НА ТЪРГ С ЯВНО НАДДАВАНЕ  ЗА

ОПРЕДЕЛЯНЕ НАЕМАТЕЛ НА ЧАСТ ОТ

СГРАДНИЯ ФОНД НА „УМБАЛ – БУРГАС” АД,

ПРЕДАЗНАЧЕН ЗА ЛЕЧЕБНО ЗАВЕДЕНИЕ ЗА ИНТЕРВЕНЦИОНАЛНА КАРДИОЛОГИЯ И КАРДИОХИРУРГИЯ.

        РАЗДЕЛ І Обект, срок за отдаване,  първоначална тръжна цена, размер на депозита. 

         1.1. “Университетска многопрофилна болница за активно лечение – Бургас” АД провежда процедура чрез търг с явно наддаване за определяне на наемател на следните части от сградния фонд на „УМБАЛ – Бургас” АД:

- етаж І (първи) от Терапевтичен корпус (бл.3) на „УМБАЛ – Бургас” АД, целият с площ от 461 кв.м. и приземен етаж на същия блок (бивша болнична кухня) с площ от 474 кв.м., 

- част от етаж ІІ на блок 3 от сградата на Терапевтичен корпус на „УМБАЛ – Бургас” АД, с площ от 461 кв.м.
Така определените помещения са предназначени за лечебно заведение за интервенционална кардиология и кардиохирургия. 
         1.2. Първоначална тръжна наемна цена на месец  –  65 000 (шестдесет и пет хиляди) лв. с вкл. ДДС.

         1.3. Стъпка за наддаване – 10% от първоначалната тръжна месечна наемна цена.

         1.4. Срок за отдаване на обекта под наем –10/десет/години, като договорът влиза в сила от 29.05.2019г.
         1.5. Депозитът за участие в процедурата  е в размер на 10% от първоначална тръжна месечна  наемна цена на  обекта. Същият се внася  в касата на “УМБАЛ – Бургас” АД или по банкова сметка IBAN BG25SOMB91301010002901, BIC SOMBBGSF – „Общинска банка” АД, гр. Бургас,  до 16.00ч. на 04.01.2019г.
      1.5. Документацията за провеждане на търга се получава от деловодството на „УМБАЛ – Бургас” АД, с адрес: гр. Бургас, бул. „Стефан Стамболов” № 73, ет.1, при условие на внесена такса в размер на 100  лв. без вкл. ДДС. Таксата се внася в касата на дружеството, на горния адрес или по банкова сметка IBAN BG25SOMB91301010002901, BIC SOMBBGSF – „Общинска банка” АД, гр. Бургас.

        РАЗДЕЛ ІІ Дата, място и час на провеждане на търга.

        2.1. Търгът  ще се проведе на 08.01.2019г. от 11.00 ч. в аулата на    “УМБАЛ – Бургас” АД, с адрес: гр. Бургас, бул. “Стефан Стамболов” № 73.

        РАЗДЕЛ  ІІІ Начин на плащане

       3.Спечелилият търга в 14-дневен  от  изтичане на срока за обжалване на заповедта, с която се обявява реда на класиране на участниците, внася  в по банкова сметка  на  “УМБАЛ – Бургас” АД предложената  от него наемна цена за първия месец от срока  по договора, като от същата се прихваща внесеният депозит за участие, както и гаранционна вноска в размер на един месечен наем, която при точно изпълнение на договора се възстановява към момента на  изтичане на неговия срок. 

   РАЗДЕЛ ІV Изисквания към участниците.

       4.1. Участниците трябва да отговарят на следните условия :
                а/ Право на участие имат лица търговци, по смисъла на Търговския закон.

                б/ Да разполагат с медицинска апаратура, необходима за диагностика и лечение по профила на лечебното заведение, съгласно Медицински стандарт „Кардиохирургия”.

      в/ Кандидатстващото лечебно заведение за болнична помощ следва да отговаря на изискванията на чл. 9, ал. 6 от Закона за лечебните заведения, а именно: клиниките, отделенията и лабораториите в лечебното заведение за болнична помощ - кандидат да извършват различни медицински дейности от „УМБАЛ Бургас” АД. За доказване на това обстоятелство кандидатът следва да представи подробна обосновка, включваща сравнителен анализ на двете лечебни заведения.  

                  г/ Участниците следва да са изправни в  договорни и финансови взаимоотношения с “УМБАЛ – Бургас” АД; 
                  д/ Да нямат задължения към  общинския  и държавния бюджети;

                  е/ Да не са в процедура на ликвидация и несъстоятелност;

   РАЗДЕЛ V Необходими документи за участие:

        5.1. Заявление за участие /Образец №1/;

        5.2. ЕИК;

        5.3. Удостоверение за наличие или липса на данъчни задължения от ТД на НАП по месторегистрация на участника;

        5.4. Удостоверение за наличие/ липса на задължения, издадено от общината по месторегистрация на участника;

        5.5. Доказателства свързани с обстоятелството, че участника разполага с медицинска апаратура, необходима за диагностика и лечение по профила на лечебното заведение,  съгласно Медицински стандарт „Кардиохирургия”.   
        5.6.Подробна обосновка, включваща сравнителен анализ на дейностите на лечебното заведение – кандидат и „УМБАЛ – Бургас” АД.  
       5.7. Декларация, че ще спазва в процеса на тръжната процедура изискванията на чл.9,ал.6 от Закона за лечебните заведения, касаещи забрана да не се дублират медицински дейности, а съпътстващите дейности към основните дейности по кардиохирургия и инвазивна кардиология  за целия срок на действие – в свободен текст. 
        5.8. Административни сведения/Образец №2/;

        5.9. Декларация/Образец №3/;

        5.10. Декларация /Образец №4/;

        5.11.Квитанция за заплатена такса за закупена тръжна документация;

        5.12. Квитанция за внесен депозит за участие в търга;

        Документация за участие в търга може да се получи  всеки работен ден до 16.00 ч. от деловодството на “УМБАЛ – Бургас” АД, след заплащане на цена от 100 (сто)  лв. без вкл. ДДС в касата на лечебното заведение.

          Предложенията се   подават в запечатан непрозрачен плик лично от участника или негов представител  в деловодството на “УМБАЛ – Бургас” АД, с адрес: гр. Бургас, бул.”Стефан Стамболов” № 73, ет.1,  до 16.00 часа на 04.01.2019г.,  като същите следва да съдържат изброените в настоящия раздел документи.
        РАЗДЕЛ VІ Правила за провеждане на търга.
          6.1. Търгът се провежда от комисия, определена  със заповед на Изп. директор на “УМБАЛ – Бургас” АД, в съответствие с  правилата на чл. 15е, ал.2  от Правилника за реда за упражняване правата на държавата в търговските дружества с държавно участие в капитала. Членовете на комисията да се явят 30 минути преди първоначалния обявен час. При необходимост по решение на Председателя се привличат резервните членове. Комисията трябва да заседава в пълен състав от трима души. Решенията се вземат с обикновено мнозинство. На заседанието на комисията могат да присъстват само представители на заявили участие кандидати.
         6.2.Изисквания за провеждането на търга:

         1.Търгът може да се проведе, в случай че поне един кандидат е подал заявление за участие, допуснат е до участие в търга и се е явил и е участвал в търга.

        2.Когато до участие в търга е допуснат и се е явил само един кандидат, търгът се отлага с 1 час и ако след неговото изтичане не се яви друг кандидат, той се обявява за спечелил по предложената от него цена, която не може да бъде по-ниска от началната тръжна цена плюс 10%
       3.В случай, че за участие в търга няма валидно заявено участие от нито един кандидат или на търга не се яви нито един кандидат, търгът се обявява за непроведен и се насрочва нов търг.

       4. При възникване на обстоятелства, които правят невъзможно откриването на търга или неговото приключване, комисията съставя протокол, въз основа на който Изп. директор на „УМБАЛ – Бургас” АД определя провеждането на нов търг или прекратява процедурата.

         5. Въз основа на списъка на кандидатите, комисията проверява присъстващите в залата лица.
         6.При провеждане на търга, вкл. при наддаването, кандидатът се представлява само от законния му представител по търговска регистрация посочен в удостоверението за актуално състояние или от друго лице с изрично пълномощно с нотариално заверен подпис. 
         7.Присъстващите лица се легитимират пред комисията с лична карта и с документ удостоверяващ представителна им власт.

         8.Работата на комисията продължава с проверка на списъка на кандидатите, подадените пликове и данните от дневника, след което се обявяват имената на заявилите участие в търга кандидати. В случай, че в залата присъстват и други лица, които не са представители на заявилите участие кандидати, те се отстраняват от залата.

          9.След това комисията пристъпва към последователно отваряне на всеки плик по реда на постъпването им и проверка на наличните в него документи и тяхната редовност и отразява констатациите си в протокола.

          10. Не се допускат до участие в търга кандидати, които: в определените за това срокове не са закупили тръжна документация, не са внесли депозит за участие; кандидати, които не отговарят на условията и изискванията; кандидати, които не са представили необходимите документи или представените документи по преценка на комисията са непълни или нередовни.          Кандидатът се отстранява от участие в търга в случаите, изрично предвидени в тази процедура.

        11.Липсата на документи или техните недостатъци се вписват в протокола последователно за всеки кандидат.

        12.Въз основа на резултатите от извършената проверка  комисията приема решение кои кандидати да бъдат допуснати до извършване на наддаване. 
        13.Допуснатите до участие кандидати получават пореден номер (по реда на постъпилите заявления), с който се индивидуализират при наддаването.

        14.В случай, че след обявяване на допуснатите до участието си кандидати се установи, че някой от тях не се явява и не се представлява вкл. чрез пълномощник, този кандидат се отстранява от участие с решение на комисията, като внесеният от него депозит се задържа и не му се връща.

         15.Председателят на комисията поканва последователно по реда на получените поредни номера по т.13 всички допуснати и присъстващи или представлявани кандидати да потвърдят устно началната тръжна цена. Когато някой от допуснатите кандидати откаже да потвърди началната тръжна цена, този кандидат се отстранява от участие в процедурата, а внесеният от него депозит за участие се задържа и не се връща.

        16.Председателят на комисията обявява началната цена, от която да започне наддаването и обявената стъпка за наддаване.

        17.Кандидатите участват в наддаването по реда на определения им пореден номер по т.13
       18.Кандидатите обявяват високо и ясно предлаганите суми и са обвързвани с тях без право да се позовават на грешка.

       19. Наддаването се извършва чрез гласно обявяване от участниците на последователни суми над началната цена, респективно над предложената от предходния кандидат. Всяко увеличение на цената трябва да бъде равно на стъпката за наддаване.

      20.Кандидат няма  право да пропусне поредно наддаване и да се включи в следващото.
      21.Преди третото обявяване на последната предложена сума, председателят прави предупреждение, че е последна и ако няма други предложения, търгът приключва със звуков сигнал. Председателят обявява предложената окончателна цена и спечелилият търга кандидат.

       22.Когато след изрична покана от председателя участниците в търга, потвърдили началната тръжна цена, не участват в наддаването, внесените от тях депозити не се връщат и търгът се прекратява.

       23. За извършените наддавания  се съставя наддавателен лист, който трябва да съдържа: датата и часа на търга; наименованието на обекта; началната наемна цена и стъпката за наддаване; имената на кандидатите с поредните им номера определени по т.13; поредността и размера на наддаванията. Наддавателният лист се подписва от членовете на комисията и е неразделна част от протокола. Наддаването се обявява и ръководи от председателя на комисията. В случай, че до участие в търга е допуснат само един кандидат наддаване не се провежда.

             24.За заседанието на комисията се съставя протокол, в който се отразяват: началния час на започване на работа; причината за закъснение, евентуалната подмяна на членове на комисията; имената на присъстващите; входящите номера на заявленията за участие на кандидатите и техните наименования (фирма), платежните документи за внесените депозити, нередовността на подадените документи, ако има такива; други обстоятелства по редовността на подадените документи; извършените от комисията действия и констатации и приетите решения и кворума, с който са взети; предложените при наддаването цени; часът, в който е приключила работата на комисията. Протоколът се подписва от всички членове на комисията и се предава на Изп. директор на „УМБАЛ – Бургас” АД
          25.Въз основа резултатите от търга Изп. директор на „УМБАЛ – Бургас” АД издава заповед, с която: утвърждава протокола на комисията; определя кандидата, спечелил търга и класираните на второ и следващо място кандидати; срокът, в който спечелилият кандидат трябва да се яви да внесе гаранционната вноска и подпише наемния договор; определя срока и реда за връщане на депозита за участие на неспечелилите търга кандидати.

           26.Заповедта се издава в седмодневен срок от датата на провеждане на търга и се обявява чрез публикуване в електронната преписка на търга на  интернет страницата на „УМБАЛ - Бургас” АД, „Профил на купувача” Заповедта се съобщава и на участниците в търга по реда на АПК. Заповедта подлежи на обжалване от заинтересу-ваните участници реда на АПК.

           27.След влизане в сила на заповедта спечелилият кандидат  се поканва за сключване на наемен договор. Поканеният кандидат е длъжен в четиринадесет дневен срок да се яви в „УМБАЛ – Бургас” АД да довнесе дължимия месечен наем за първия месец (след приспадане на депозита) и да внесе гаранционната вноска в размер на 1 месечен наем (които плащания са абсолютна предпоставка за сключване на договора за наем) и да сключи наемен договор.

         28.В случай, че класираният на първо място кандидат в определения му срок не се яви и не сключи договор за наем при условията на предходната точка Изп. директор на „УМБАЛ – Бургас” АД поканва по същия ред класираният на второ място кандидат.

        29.Ако и класираният на второ място кандидат не изпълни задълженията си и не сключи в срок наемен договор, по същия ред се поканва следващия класиран кандидат. По същия ред се постъпва и ако в срок от 2 (два) месеца от датата на сключване на наемния договор с даден кандидат, този договор бъде прекратен или развален.

         30.Ако никой от класираните кандидати не сключи наемен договор, провежда се нов повторен търг.

        31. В случай на отказ от сключване на договор Изп. директор на “УМБАЛ – Бургас” АД със заповед обявава съответния участник за декласиран.  Декласираният участник не се допуска до участие в следващите конкурсни кръгове за същия обект.
         32.Депозитът на сключилия наемен договор кандидат се задържа и прихваща от дължимия наем за първият месец от срока на договора. Депозитът за участие на кандидат, поканен за сключване на наемен договор, но не сключили в срок наемен договор не се връща и остава в полза на „УМБАЛ – Бургас” АД. Депозитите на другите кандидати класирани на второ и следващи места се връщат на тези кандидати след сключването на наемния договор с класирания на първо място кандидат.

 33. Лечебното заведение спечелило тръжната процедура се задължава са срока на действие на договора за наем да сключва с лечебното заведение – наемодател договори по смисъла на чл. 95 ЗЛЗ за всички медицински дейности, необходими за изпълнение на сключвания от него договор с НЗОК, и които дейности наемателят не притежава ресурс да извършва. Договорите ще се сключват за срок от 12 месеца, съгласно ценоразписа на лечебното заведение – наемодател.  
        РАЗДЕЛ VІІ Общи разпоредби

       7.1. Оглед на обекта на търга се извършват всеки работен ден от 09.00ч. до 15.00ч., след представяне на платежен документ за закупена тръжна документация. Огледът се обезпечава от Стефан Карагьозов – упълномощена от ръководството на “УМБАЛ-Бургас” АД.

У Т В Ъ Р Ж Д А В А М тръжната документация  и проекто-договора, като част от нея.

                                                       ИЗПЪЛНИТЕЛЕН чл.2, ал.2, т.5 ЗЗЛД
                                                            ДИРЕКТОР

                                                           “УМБАЛ - БУРГАС” АД:

                                                                    /Д – Р Б. МИРАЗЧИЙСКИ/

З А П О В Е Д

       № VІ – Р - 568/19.12.2018 год.

      Гр. Бургас

                На основание  чл. 15, ал.1  от Правилника за реда за упражняване правата на държавата в търговските дружества с държавно участие в капитала, във връзка с Решение №2  от Протокол от 16.11.2018г. на СД на „УМБАЛ – Бургас” АД, 

Н  А  Р  Е  Ж  Д  А  М  :

                Да бъде открита процедура  чрез провеждане на  търг с явно наддаване за определянето на наемател на:
- етаж І (първи) от Терапевтичен корпус (бл.3) на „УМБАЛ – Бургас” АД, целият с площ от 461 кв.м. и приземен етаж на същия блок (бивша болнична кухня) с площ от 474 кв.м., 
- част от етаж ІІ на блок 3 от сградата на Терапевтичен корпус на „УМБАЛ – Бургас” АД, с площ от 461 кв.м., 

предназначени за нуждите на лечебно заведение за интервенционална кардиология и кардиохирургия.
             Първоначална тръжна наемна цена на месец  –  65 000 лв. с вкл. ДДС.

            Стъпка за наддаване – 10% от пъпвоначалната тръжна месечна  наемна цена.
            Срок за отдаване на обекта под наем –10/десет/години от сключване на договора, като договорът влиза в сила от 29.05.2019г.
               Право на участие имат лица следните лица:             

                а/ Право на участие имат лица търговци, по смисъла на Търговския закон.

                б/ Да разполагат с медицинска апаратура, необходима за диагностика и лечение по профила на лечебното заведение, съгласно Медицински стандарт „Кардиохирургия”.

      в/ Кандидатстващото лечебно заведение за болнична помощ следва да отговаря на изискванията на чл. 9, ал. 6 от Закона за лечебните заведения, а именно: клиниките, отделенията и лабораториите в лечебното заведение за болнична помощ - кандидат да извършват различни медицински дейности от „УМБАЛ Бургас” АД. За доказване на това обстоятелство кандидатът следва да представи подробна обосновка, включваща сравнителен анализ на двете лечебни заведения.  

                  г/ Участниците следва да са изправни в  договорни и финансови взаимоотношения с “УМБАЛ – Бургас” АД; 
                  д/ Да нямат задължения към  общинския  и държавния бюджети;

                  е/ Да не са в процедура на ликвидация и несъстоятелност;
             Депозитът за участие в процедурата  е в размер на 10% от първоначалната месечна наемна  цена на  обекта. Същият се внася  в касата на “УМБАЛ – Бургас” АД, или по банкова сметка до 16.00ч. на 04.01.2018г.
            Предложения за участие в процедурата се внасят до 16.00ч. на 04.01.2018г. в деловодството на „УМБАЛ Бургас” АД.

           Оглед на обекта на търга се извършва всеки работен ден от 09.00ч. до 15.00ч., след представяне на платежен документ за закупена тръжна документация. Огледът се обезпечава от г – н Стефан Карагьозов – упълномощена от ръководството на “УМБАЛ-Бургас” АД.

          Търгът ще  се проведе на  08.01.2019г. от 11.00 ч. в аулата на “УМБАЛ – Бургас” АД, с адрес: гр. Бургас, бул. “Стефан Стамболов” № 73,  в съответствие с утвърдените  от изпълнителния директор на дружеството условия.

          При условия на неявяване на участници на тръжната сесия насрочена за 08.01.2018г., повторна тръжна сесия ще се проведе на 28.01.2019г. от 11:00ч. при спазване на условията залегнали в решението на Изп. директор на „УМБАЛ – Бургас” АД.

          Настоящата ми заповед да бъде доведена до знанието на заинтересованите лица – за сведение и изпълнение. 

                                                    ИЗПЪЛНИТЕЛЕН чл.2, ал.2, т.5 ЗЗЛД
                                                 ДИРЕКТОР

                                                “УМБАЛ - БУРГАС” АД:

                                                                 /Д – Р Б. МИРАЗЧИЙСКИ/

УТВЪРЖДАВАМ: чл.2, ал.2, т.5 ЗЗЛД
                                                                            (д – р Б. Миразчийски

Изп. директор 

“УМБАЛ – Бургас” АД)


ЗА

ПРОВЕЖДАНЕ НА  ТЪРГ С ЯВНО НАДДАВАНЕ  ЗА ОПРЕДЕЛЯНЕ НА НАЕМАТЕЛ  НА ЧАСТ ОТ СГРАДНИЯ ФОНД НА „УМБАЛ – БУРГАС” АД,

ЗА НУЖДИТЕ НА  ЛЕЧЕБНО ЗАВЕДЕНИЕ ЗА ИНТЕРВЕНЦИОНАЛНА 

КАРДИОЛОГИЯ И КАРДИОХИРУРГИЯ
Цена на документацията:

100 (сто) лв. без вкл. ДДС

